Jubli Emas Sultan Hassanal Bolkiah

Jubli Emas Sultan Hassanal Bolkiah ialah suatu sambutan peringkat kebangsaan yang diadakan pada tahun 2017 menandakan ulang tahun ke-50 pemasyhuran Ke bawah Duli Yang Maha Mulia Paduka Seri Baginda Sultan dan Yang di-Pertuan Negara Brunei Darussalam Sultan Haji Hassanal Bolkiah Mu’izzaddin Waddaulah ibni Almarhum Sultan Haji Omar ‘Ali Saifuddien Sa’adul Khairi Waddien menaiki takhta Kesultanan Negara Brunei Darussalam, setelah ayahanda baginda, Almarhum Sultan Haji Omar ’Ali Saifuddien Sa’adul Khairi Waddien, secara sukarela turun takhta daripada takhta kerajaan pada tahun 1967.

Sambutan Jubli Emas Sultan Hassanal Bolkiah berlangsung di seluruh Negara Brunei Darussalam bermula dengan Pembukaan Gendang Jaga-Jaga di Lapau pada 3 Oktober 2017. Suatu laman web rasmi telah dicipta untuk sambutan jubli emas ini. Jabatan Perdana Menteri telah mengisytiharkan Hari Kemuncak Jubli Emas pada 5 Oktober sebagai cuti hari kelepasan awam. Acara kemuncak majlis ini ialah perarakan pasangan diraja sekeliling Bandar Seri Begawan. Seterusnya pada keesokan harinya, satu Majlis Malam Persantapan Diraja telah diadakan di Istana Nurul Iman dan dihadiri oleh kaum kerabat diraja asing dan orang kenamaan asing.

Hadirin dan hadirat
Kaum kerabat diraja Brunei dan:

 Presiden Filipina Tuan Yang Terutama Rodrigo Duterte

 Presiden Indonesia Tuan yang Terutama Datuk Laila Utama Haji Joko Widodo dan Datin Hajah Iriana Joko Widodo

 Perdana Menteri Kemboja Tuan Yang Terutama Samdech Akeak Moha Sena Padey Techo Hun Sen

 Timbalan Presiden Laos, Tuan Yang Terutama Dr. Phankham Viphavanh.

 Yang di-Pertuan Agong, Sultan Muhammad V, Kelantan

 Perdana Menteri Malaysia, YAb Datuk Laila Utama Datuk Seri Mohammad Najib bin Tun Haji Abdul Razak dan YAB Datin Paduka Seri Rosmah Mansor

 Sultan Johor DYMM Sultan Ibrahim dan Permaisuri Johor DYMM Raja Zarith Sofiah

 Pemangku Raja Pahang KDYTM Tengku Abdullah ibni Sultan Ahmad Shah

 Sultan Perak DYMM Paduka Seri Sultan Nazrin Muizuddin Shah ibni Sultan Azlan Muhibbuddin Shah dan DYMM Tuanku Zara Salim Davidson

 Raja Muda Perlis Tuanku Syed Faizuddin Putra Jamalullail dan Raja Puan Muda Perlis Tuanku Lailatul Shahreen Akashah Khalil serta anakanda YAM Sharifah Khatreena Nuraniah dan YAM Syed Sirajuddin Areeb Putra.

 Sultan Selangor DYMM Sultan Sharafuddin Idris Shah Al-Haj dan DYMM Tengku Permaisuri Norashikin binti Abdul Rahman

 Sultan Terengganu KDYMM Sultan Mizan Zainal Abidin dan Sultanah Terengganu KDYMM Tuanku Nur Zahirah

 Penasihat Negara Myanmar, Puan Yang Terutama Aung San Suu Kyi

 Perdana Menteri Singapura Tuan Yang Terutama Lee Hsien Loong dan Puan Ho Ching

 Perdana Menteri Thailand Tuan Yang terutama Jeneral Prayut Chan-o-cha

 Earl Wessex dan Countess Wessex, Putera Edward dan Puteri Sophie.

 Timbalan Presiden Vietnam, Đặng Thị Ngọc Thịnh.

Merafak tahniah
  Presiden Rusia Vladimir Putin merafak sembah tahniah ke atas sambutan jubli emas.
  Presiden Singapura Halimah Yacob dan Perdana Menteri Singapura Lee Hsien Loong mengutus surat tahniah atas sambutan jubli emas.

Kenang-kenangan
Jawatankuasa Perasmian dan Kenang-kenangan telah bekerjasama dengan jabatan-jabatan kerajaan lain sempena jubli emas ini antaranya Jabatan Pengangkutan Darat Brunei mengadakan bidaan secara proses tender tertutup nombor plat khas 'Jubli Emas' beserta dengan siri nombor 'cantik' pada bulan Julai. Bersempena sambutan ulang tahun ke-50 Perjanjian Kesalingbolehtukaran Mata Wang antara Brunei dan Singapura juga, Autoriti Monetari Brunei Darussalam (AMBD) dan Monetary Authority of Singapore (MAS) menerusi penerbitan set mata wang polimer B$50 dan S$50 bertemakan Flourishing Growth. Jabatan Perkhidmatan Pos sampul surat rasmi hari pertama dan setem edisi khas yang antaranya terdapat sekeping setem emas tulen yang dijual pada 5 Oktober.

Rujukan

Pautan luar
 Laman web rasmi Jubli Emas

Kategori:2017 di Brunei
Kategori:Sultan Hassanal Bolkiah